CELEX: 32018R0267
Language: et
Date: 2018-02-19 00:00:00
Title: Komisjoni rakendusmäärus (EL) 2018/267, 19. veebruar 2018, teatavate kaupade klassifitseerimise kohta kombineeritud nomenklatuuris

23.2.2018   
            
            
               ET
            
            
               Euroopa Liidu Teataja
            
            
               L 51/8
            
         KOMISJONI RAKENDUSMÄÄRUS (EL) 2018/267,
   19. veebruar 2018,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) eriti selle artikli 57 lõiget 4 ja artikli 58 lõiget 2,
   ning arvestades järgmist:
   
               (1)
            
            
               Nõukogu määrusele (EMÜ) nr 2658/87 (2) lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel teatava perioodi vältel vastavalt määruse (EL) nr 952/2013 artikli 34 lõikele 9. Kõnealuseks ajavahemikuks tuleks kehtestada kolm kuud.
            
         
               (5)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Siduvale tariifiinformatsioonile, mis ei ole kooskõlas käesoleva määrusega, võib määruse (EL) nr 952/2013 artikli 34 lõike 9 kohaselt tugineda veel kolm kuud pärast käesoleva määruse jõustumist.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 19. veebruar 2018
      
         
            Komisjoni nimel
         
         
            presidendi eest
         
         
            maksunduse ja tolliliidu peadirektoraadi
         
         
            peadirektor
         
         Stephen QUEST
      
   
   
      (1)  ELT L 269, 10.10.2013, lk 1.
   
      (2)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).
   
      LISA
      
                  Kauba kirjeldus
               
               
                  Klassifikatsioon (CN-kood)
               
               
                  Põhjendused
               
            
                  (1)
               
               
                  (2)
               
               
                  (3)
               
            
                  
                              1)
                           
                           
                              Toode (nn „alussegu“), mis on termoplastsete graanulite kujul ning mis sisaldab järgmisi aineid:
                              
                                          —
                                       
                                       
                                          lavendliõli;
                                       
                                    
                                          —
                                       
                                       
                                          piparmündiõli;
                                       
                                    
                                          —
                                       
                                       
                                          tsitronellaal;
                                       
                                    
                                          —
                                       
                                       
                                          naatriumbensoaat;
                                       
                                    
                                          —
                                       
                                       
                                          polümeer (etüleenvinüülatsetaat (EVA) või väikese tihedusega polüetüleen (LDPE)).
                                       
                                    Toodet kasutatakse kui toorainet eeterlike õlide lisamiseks plastmaterjali töötlemise protsessis. Eesmärk on takistada teatud loomadel närida ja kahjustada plastist valmistooteid.
                           
                        
               
                  3302 90 90 
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, grupi 33 märkusega 2 ning CN-koodide 3302 , 3302 90  ja 3302 90 90  sõnastusega.
                  Klassifitseerida rubriiki 3901  ei saa, kuna toote polümeerne koostisosa (EVA või LDPE) on üksnes eeterlike õlide kandja.
                  Eeterlikud õlid on asjaomase toote peamine koostisosa ja annavad tootele selle põhiomaduse (st omaduse tõrjuda närilisi, termiite ja muid loomi).
                  Seega tuleb toode klassifitseerida CN-koodi 3302 90 90  alla kui muud lõhnaainesegud ning ühe või mitme lõhnaaine baasil valmistatud ained ja segud kasutamiseks tööstustoormena.
               
            
                  
                              2)
                           
                           
                              Toode (nn „alussegu“), mis on termoplastsete graanulite kujul ning mis sisaldab järgmisi aineid:
                              
                                          —
                                       
                                       
                                          permetriin (ISO);
                                       
                                    
                                          —
                                       
                                       
                                          tümoolõli;
                                       
                                    
                                          —
                                       
                                       
                                          eugenoolõli;
                                       
                                    
                                          —
                                       
                                       
                                          tsitraalõli;
                                       
                                    
                                          —
                                       
                                       
                                          denatooniumbensoaat;
                                       
                                    
                                          —
                                       
                                       
                                          bensoehappe derivaadid;
                                       
                                    
                                          —
                                       
                                       
                                          lidokaiin (INN);
                                       
                                    
                                          —
                                       
                                       
                                          polümeer (etüleenvinüülatsetaat (EVA) või väikese tihedusega polüetüleen (LDPE)).
                                       
                                    Toodet kasutatakse kui toorainet insektitsiidide lisamiseks plastmaterjali töötlemise protsessis. Eesmärk on takistada termiitidel närida ja kahjustada plastist valmistooteid.
                           
                        
               
                  3808 91 10 
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 3808 , 3808 91  ja 3808 91 10  sõnastusega.
                  Klassifitseerida rubriiki 3901  ei saa, kuna toote polümeerne koostisosa (EVA või LDPE) on üksnes insektitsiidi kandja.
                  Klassifitseerida rubriiki 3302  ei saa, kuna eeterlikke õlisid (tümoolõli, eugenoolõli ja tsitraalõli) leidub tootes ainult mikrokogustes. Seega nad ei mõjuta märkimisväärselt toote põhiomadusi. Insektitsiid (permetriin (ISO)) on toote peamine koostisosa ja see annab tootele tema põhiomaduse (termiitidevastane toime).
                  Seega tuleb toode klassifitseerida CN-koodi 3808 91 10  alla kui muu insektitsiid püretroidide baasil.